
Αριθ. 1031390/297/0006Α (1) 

Σύσταση Ομάδων Εργασίας για την μελέτη, επεξεργασία 
και επαναξιολόγηση των φορολογικών εντύπων και βι¬ 
βλίων». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του Π.Δ. 284/88 
«Οργανισμός του Υπουργείου Οικονομικών» (ΦΕΚ 128/ 
Α'), όπως τροποποιήθηκε και ισχύει. 

2. Τις διατάξεις του άρθρου 34 του Ν. 1914/90 «Εκσυγ¬ 
χρονισμός και ανάπτυξη του Δημοσίου Τομέα και της Κε¬ 
φαλαιαγοράς, φορολογικές ρυθμίσεις και άλλες διατά¬ 
ξεις» (ΦΕΚ 178/Α'). 

3. Τις διατάξεις του άρθρου 13 του Ν. 2346/95 «Δαπά¬ 


νες κίνησης των μετακινούμενων προσώπων με εντολή 
του Δημοσίου εντός της Επικράτειας για εκτέλεση υπηρε¬ 
σίας και άλλες διατάξεις» (ΦΕΚ 220/Α). 

4. Την ανάγκη σύστασης των Ομάδων Εργασίας για τη 
μελέτη, επεξεργασία και επαναξιολόγηση των φορολογι¬ 
κών εντύπων και βιβλίων. 

5. Το γεγονός, ότι από τις διατάξεις της απόφασης αυ¬ 
τής προκαλείται δαπάνη, η οποία θα βαρύνει τις πιστώσεις 
του προϋπολογισμού εξόδων έτους 1996 του Υπουργείου 
Οικονομικών (ΚΑΕ 0515 Ειδ. Φορ. 23110). 

6. Την αριθμ. 1031920/305/0006Α718.3.94 απόφαση 
του Υπουργού Οικονομικών περί μεταβίβασης εξουσίας 
να υπογράφει «Με εντολή Υπουργού» στον Γενικό Γραμ¬ 
ματέα του Υπουργείου Οικονομικών κλπ. (ΦΕΚ 185/Β ), 
αποφασίζουμε: 

Α. Συναστούμε στο Υπουργείο Οικονομικών τις παρα¬ 
κάτω Ομάδες Εργασίας, για τη μελέτη, επεξεργασία και 
επαναξιολόγηση των φορολογικών εντύπων και βιβλίων, 
και την υποβολή προτάσεων για την απλοποίηση, συγχώ¬ 
νευση ή κατάργηση ορισμένων εξ αυτών, την κωδικοποί¬ 
ηση των στοιχείων του περιεχομένου τους, την περαιτέρω 
αξιοποίησή τους, την προσαρμογή τους στις μηχανογρα¬ 
φικές ανάγκες και το σχεδίασμά νέων μηχανογραφικών 
εντύπων, ενόψει της ανάπτυξης, εγκατάστασης και εφαρ¬ 
μογής ολοκληρωμένων πληροφοριακών συστημάτων, στις 
φορολογικές υπηρεσίες του Υπουργείου, ως 

1. Ομάδα Εργασίας για τα έντυπα φορολογίας εισοδή¬ 
ματος, 

2. Ομάδα Εργασίας για τα βιβλία και έντυπο φορολογίας 
κεφαλαίου. 

3. Ομάδα Εργασίας για τα βιβλία και έντυπα ΦΠΑ και Ει¬ 
δικών Φορολογιών. 

4. Ομάδα Εργασίας για τα βιβλία και έντυπα που προ- 
βλέπονται από τον Κώδικα Βιβλίων και Στοιχείων. 

5. Ομάδα Εργασίας για τα βιβλία και έντυπα, που αφο¬ 
ρούν θέματα Είσπραξης Δημοσίων Εσόδων. 

6. Ομάδας Εργασίας για τα βιβλία και έντυπα που χρησι¬ 
μοποιούνται για τις ελεγκτικές εργασίες. 

Β. Η συγκρότηση, ο ορισμός των μελών, η αμοιβή και τα 
άλλα θέματα λειτουργίας (διάρκεια, τόπος και χρόνος λει¬ 
τουργίας κλπ.) των Ομάδων Εργασίας, θα γίνουν με άλλη 
απόφαση του Υπουργού Οικονομικών. 

Γ. Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 8 Μαρτίου 1996 

Με εντολή Υπουργού 
Η Γενική Γραμματέας 

ΧΡΥΣΟΥΛΑ ΧΑΡΙΣΙΟΥ 

-«- 

Αριθ. ΔΙΒγ/014/156/Γ (2) 

Προσδιορισμός θέσεως πλευρικού Σταθμού Διοδίων Αγ. 
θεοδώρων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις του άρθρου 6 παρ. 13β του Ν. 2052/ 
5.6.92 «Μέτρα για την αντιμετώπιση του νέφους και πόλε* 
οδομικές ρυθμίσεις» (ΦΕΚ 94Α'). 

2) Το γεγονός ότι από την απόφαση αυτή δεν προκαλεί- 
ται δαπάνη σε βάρος του προϋπολογισμού του ΤΕΟ. 

3) Την αρ. Δ17α/05/11/Φ.2.2.1/6.2.96 απόφαση 
«Ανάθεση αρμοδιοτήτων Υπουργού ΠΕΧΩΔΕ στον Υφυ¬ 
πουργό ΠΕΧΩΔΕ Ε. Λουκάκη (ΦΕΚ 90/Β/13.2.96)», απο¬ 
φασίζουμε: 

Προσδιορίζουμε τη θέση λειτουργίας ενός νέου πλευρι¬ 
κού Σταθμού Διοδίων στο 62ο χλμ. Εθνικής οδού Αθηνών - 
Κορίνθου, στον κόμβο Αγίων θεοδώρων, αποκαλουμένου 
«Σταθμός Διοδίων Αγίων θεοδώρων Κορινθίας». 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 6 Μαρτίου 1996 

Ο ΥΦΥΠΟΥΡΓΟΣ 

Μ. ΛΟΥΚΑΚΗΣ 

-♦- 

Αριθ. Δ4/1229 (3) 

Μεταφορά της έδρας του ΤΕΛ Ναυπλίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις, των παρ. 3 και 6 του άρθρου 5 του Ν. 
1566/85' (ΦΕΚ 167 Α') για τη δομή και λειτουργία της 
πρωτοβάθμιας και δευτεροβάθμιας εκπαίδευσης καί άλ¬ 
λες διατάξεις. 

2. Τις διατάξεις του άρθρου 2 του Ν. 1304/82 (ΦΕΚ 144 
τ.Α') για την επιστημονική καθοδήγηση και τη διοίκηση 
στη Γενική και τη Μέση Τεχνική - Επαγγελματική Εκπαί¬ 
δευση κλπ. 

3. Τις διατάξεις της παραγρ. 8 του άρθρου 1 του Π.Δ. 
340/83 (ΦΕΚ 120 τ.ΑΥΙ983) για τον καθορισμό των κα¬ 
θηκόντων και αρμοδιοτήτων των προϊσταμένων των Δ/ 
νσεων και Γραφείων της Εκπ/σης κλπ. 

4. Το αριθ. 2/30-1.96 πρακτικό του Νομαρχιακού Συμ¬ 
βουλίου Αργολίδας. 

5. Το γεγονός ότι με την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

Μεταφέρουμε την έδρα του ΤΕΛ Ναυπλίου από τον Δήμο 
Άργους στον Δήμο Ναυπλίου για τους λόγους που αναφέρο- 
νται στο πρακτικό του Νομαρχιακού Συμβουλίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 1996 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 

-4- 

Αριθ. ΔΥ5α/1867 (4) 

Μεταφορά Ταμειακής Διαχείρισης. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 
Έχοντας υπόψη: 

1. Τις διατάξεις: 

α) Του Π.Δ. της 20.1.32 «Περί διαχειρίσεως Νομικών 
Προσώπων υπό της Τραπέζης της Ελλάδος», 

β) Του Α.Ν. 1611/50 «Περί καταθέσεως ΝΓΤΔΔ και 
Ασφαλιστικών Ταμείων» όπως τροποποιήθηκε και συ¬ 
μπληρώθηκε με τα Ν.Δ. 2999/54 και 3856/58». 

2. Η αριθ. 38/17.12.90 εγκύκλιος της Τράπεζας της 
Ελλάδος και της αριθ. 53/4.3.91 έγγραφό της. 

3. Το αριθ. 9/86 έγγραφο του Κρατικού Παιδικού Σταθ¬ 
μού Λίμνης με την αριθ. 2/96 απόφαση συνεδρίασης του 
Δ.Σ., αποφασίζουμε: 

Εγκρίνουμε τη μεταφορά της Ταμειακής Διαχείρισης 
του Κρατικού Παιδικού Σταθμού Λίμνης Εύβοιας από την 
Εθνική Τράπεζα Υποκ/μα Λίμνης στην Αγροτική Τράπεζα 
Υπο/μα Λίμνης σύμφωνα με τις διατάξεις και τις προϋπο¬ 
θέσεις που ισχύουν. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουαρίου 1996 

Ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΠΟΝΗΣ 

-4- 

Αριθ. 24096 (5) 

Τροποποίησης Κανονισμού Εσωτερικής Υπηρεσίας του 
ΠΡΩΤΟΔΙΚΕΙΟΥ ΘΕΣΣΑΛΟΝΙΚΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπωςαντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992. 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Πρωτοδικείου Θεσσαλονίκης με τον 
αριθμό 331/15.2.1996, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής υπηρεσίας του 
Πρωτοδικείου θεσσαλονικής όπως διαμορφώθηκε με την 
απόφαση της Ολομέλειας του δικαστηρίου αυτού με τον 
αριθμό 2/1996 η οποία έχει ως εξής: 

Για τους λόγους αυτούς 

Η Ολομέλεια του Πρωτοδικεΐυ Θεσσαλονίκης τροπο¬ 
ποιεί τα άρθρα 9 και 35 του ισχύοντα Κανονισμού Εσωτε¬ 
ρικής Υπηρεσίας του Πρωτοδικείου Θεσσαλονίκης ως 
εξής: 

Αρθρο 9 

Το Πολυμελές Πρωτοδικείο διαιρείται, νια την εκδίκαση 
των πολιτικών υποθέσων που υπάγονται στην αρμοδιό¬ 
τητα του, σε οκτώ (8) Τμήματα. Το καθένα από αυτά δικά¬ 
ζει τις πολιτικές υποθέσεις που έχουν αντικείμενο το ανα- 
φερόμενο παρακάτω σε κάθε επί μέρους τμήμα. Οι συνε¬ 
δριάσεις κάθε τμήματος δεν μπορούν να υπερβαίνουν τις 
δύο κάθε μήνα. 

Α και Γ Τμήματα. Συνεδριάζουν κάθε Δευτέρα ημέρα 
της εβδομάδας εναλασσόμενα, δηλαδή το καθένα ανά δε¬ 
καπενθήμερο. Δικάζουν τις ακόλουθες υποθέσεις. 

Το Α Τμήμα: Τις εφέσεις κάθε είδους κατά των αποφά¬ 
σεων των Ειρηνοδικείων, εκτός εκείνων που αφορούν 
ασφαλιστικά μέτρα νομής και κατοχής και υπάγονται στο 
Ζ' Τμήμα και εκείνων που υπάγονται στο Σ τμήμα. 

Το Γ Τμήμα: τις υποθέσεις του ενοχικού δικαίου και τις 
κάθε φύσεως διοικητικές διαφορές, στις οποίες συμπερι- 
λαμβάνονται και οι διαφορές που πηγάζουν από τις διατά¬ 
ξεις της εκλογικής νομοθεσίας. 

Β και Δ Τμήματα: Συνεδριάζουν κάθε Τρίτη ημέρα της 
εβδομάδας, εναλασσόμενα, δηλαδή το καθένα ανά δεκα¬ 
πενθήμερο. Δικάζουν τις ίδιες υποθέσεις με το Γ Τμήμα. 

Ε και Σ Τμήματα: Συνεδριάζουν κάθε Πέμπτη ημέρα της 
εβδομάδας εναλασσόμενα, δηλαδή το καθένα ανά δεκα¬ 
πενθήμερο. Δικάζουν τις ακόλουθες υποθέσεις: 

Το Ε Τμήμα: Τις υποθέσεις α) του οικογενειακού δι¬ 
καίου και β) της εκούσιας δικαιοδοσίας εκτός τις πτωχευ¬ 
τικές που υπάγονται στο Η Τμήμα. 

Το Σ Τμήμα: Τις υποθέσεις α) κάθε είδους, εφ’ όσον 
διάδικος είναι το Δημόσιο ή Νομικό Πρόσωπο Δημοσίου 
Δικαίου ή Δημόσια Επιχείρηση Κοινής Ωφέλειας, β) καθο¬ 
ρισμού οριστικής τιμής μονάδας αποζημιώσεως σε απαλ¬ 
λοτριώσεις και γ) εφέσεις κατά αποφάσεων Ειρηνοδι¬ 
κείων, εφόσον διάδικος είναι ένα από τα παραπάνω (υπό 
στοιχείο α) αναφερόμενα πρόσωπα. 

Ζ και Η τμήματα: συνεδριάζουν κάθε Παρασκευή ημέρα 
της εβδομάδας, εναλασσόμενα, δηλαδή το καθένα ανά 
δεκαπενθήμερο. Δικάζουν τις ακόλουθες υποθέσεις: 

Το Ζ Τμήμα: Τις υποθέσεις α) Εμπραγμάτου Δικαίου, β) 
Κληρονομικού Δικαίου και γ) τις Εφέσεις κατ’ αποφάσεων 
ασφαλιστικών μέτρων νομής ή κατοχής των Ειρηνοδι¬ 
κείων. 

Το Η Τμήμα: Τις υποθέσεις α) Αναγκαστικής Εκτέλε¬ 
σης, β) Εμπορικού Δικαίου και γ) Πτωχευτικού Δικαίου. 

'Αρθρο 35 

Η Γραμματεία του Πρωτοδικείου διαιρείται σε δεκαεν¬ 
νιά (19) Τμήματα. Το καθένα από αυτά έχει ανάλογο με τις 
αρμοδιότητές του αριθμό υπαλλήλων, που οπωσδήποτε 
θα είναι τουλάχιστον πέντε (5) και τις αντίστοιχα, σε κάθε 
τμήμα, αναφερόμενες αρμοδιότητες. Η τοποθέτηση των 
υπαλλήλων γίνεται με απόφαση του Τριμελούς Συμβου¬ 
λίου. Η τοποθέτηση των Γραμματέων των Ανακριτικών 
Γραφείων γίνεται με απόφαση του Τριμελούς Συμβουλίου, 
αφού ακουσθεί ο Ανακριτής του οικείου Τμήματος. 

1) ΤΜΗΜΑ ΔΙΟΙΚΗΤΙΚΟΥ Σ’ αυτό οι υπάλληλοι θα 
ασχολούνται με τις εξής εργασίες: α) με τη διεκπεραίωση 


της αλληλογραφίας του Προέδρου του Τριμελούς Συμ¬ 
βουλίου, του Τριμελούς Συμβουλίου και του Προϊσταμέ¬ 
νου Διευθύνσεως της Γραμματείας του Πρωτοδικείου, β) 
με τη σύνταξη της υπηρεσίας των Δικαστών, την τήρηση 
του Μητρώου Δικαστών και Υπαλλήλων, την τήρησή των, 
κατά το άρθρο 87 παρ. 1 Ν.Δ. 1025/71, ατομικών φακέλ- 
λων των υπαλλήλων, την τήρηση του βιβλίου αδειών υπαλ¬ 
λήλων, τα βιβλία αδειών συμβολαιογράφων και του βιβλίου 
εκθέσεων Γραμματεά, γ) με την τήρηση των σχετικών βι¬ 
βλίων πειθαρχικών των υπαλλήλων, συμβολαιογράφων, 
υποθηκοφυλάκων και δικ. επιμελητών, δ) με την τήρηση 
των βιβλίων πρωτοκόλλου διοικητικής αλληλογραφίας του 
Προέδρου του Τριμελούς Συμβουλίου, του Τριμελούς 
Συμβουλίου και του Προϊσταμένου της Διευθύνσεως 
Γραμματείας, ε) με την τήρηση των σχετικών εκθέσεων 
επιθεωρήσεως, την τήρηση του βιβλίου διαιτησιών και με 
την καθαρογραφή των αποφάσεων του Δικαστηρίου σε 
συμβούλιο και των Ολομελειών. 

2) ΤΜΗΜΑ ΜΗΧΑΝΟΡΓΑΝΩΣΗΣ & ΠΛΗΡΟΦΟΡΙΚΗΣ. 
Με αρμοδιότητες: 1) Την κάλυψη των μηχανογραφικών 
αναγκών από πλευράς ανάλυσης, σχεδίασης, προγραμμα¬ 
τισμού, αναπρογραμματισμού, τεκμηρίωσης, υλοποίησης 
και υποστήριξης των εφαρμογών και σύνταξης ειδικών τε¬ 
χνικών μελετών και μελετών σκοπιμότητας, 2) τη μέριμνα 
για την καλή λειτουργία, εκμετάλλευση και συντήρηση του 
εξοπλισμού Πληροφορικής, την προετοιμασία δεδομέ¬ 
νων, τον έλεγχο εισόδου - εξόδου και την ασφάλεια του 
όλου συστήματος, 3) την παροχή υποστήριξης για την κά¬ 
λυψη αναγκών σε εξειδικευμένους τομείς της Πληροφο¬ 
ρικής (βάσεις πληροφοριών, επικοινωνίες, υλικό {Ηηγ- 
ύννοτο), λογισμικό (3οίίνν3Γθ), κλπ.), 4) την απλουστευση 
των διαδικασιών σε συνδυασμό με τη μηχανοργάνωση - 
μηχανογράφηση αυτών, 5) την παρακολούθηση των τε¬ 
χνολογικών εξελίξεων στον τομέα της μηχανοργάνωσης, 
έρευνα της αγοράς και τήρηση στοιχείων για τις τεχνικές 
προδιαγραφές και δυνατότητες των σχετικών μηχανημά¬ 
των και εισήγηση για την αναβάθμιση και τον εκσυγχρονι¬ 
σμό του εξοπλισμού Πληροφορικής, 6) τη μέριμνα για την 
κατάρτιση και εφαρμογή προγραμμάτων εκπαίδευσης του 
προσωπικού πάνω στη χρήση και λειτουργία του εξοπλι¬ 
σμού Πληροφορικής (μηχανημάτων και εφαρμογών), 7) 
την έκδοση στατιστικών στοιχείων, επί των τηρουμένων 
στους υπολογιστές στοιχείων, 8) εισαγωγή και διαγραφές 
δικασίμων, 9) διάφορες διορθώσεις και συμπληρώσεις 
στοιχείων που ζητούν τα εμπλεκόμενα Τμήματα και 10) 
την έκδοση πινάκων με αριθμό υποθέσεων για κάθε δικά¬ 
σιμο και διαδικασία για τις έδρες και τον προσδιορισμό από 
τους Προέδρους και τη σύνταξη μηνιαίων πινάκων εργα¬ 
σιών των Δικαστών και τετραμηνιαϊων πινάκων εκκρεμό¬ 
τητας Δικαστών. 

3) ΤΜΗΜΑ ΛΟΓΙΣΤΙΚΟΥ - ΔΙΑΧΕΙΡΙΣΗΣ ΥΛΙΚΟΥ. Σ’ 
αυτό οι υπάλληλοι θα ασχολούνται με τις εξής εργασίες: α) 
με κάθε γενική εργασία πόυ έχει σχέση με τη λογιστική 
υπηρεσία του Πρωτοδικείου, όπως είναι η σύνταξη των μι- 
σθοδοτικών καταστάσεων των δικαστών και υπαλλήλων, η 
είσπραξη και πληρωμή των αποδοχών, η είσπραξη και 
εκτέλεση διαφόρων πιστώσεων, β) με τη διαχείριση, προ¬ 
μήθεια και διανομή διαφόρων ειδών και υλικών, με την επι¬ 
μέλεια εκτυπώσεων και την παρακολούθηση λειτουργίας 
των γραφομηχανών και γ) με την τήρηση του βιβλίου βι¬ 
βλιοθήκης, του βιβλίου επίπλων και σκευών κλπ. 

4) ΤΜΗΜΑ ΚΑΤΑΘΕΣΕΩΣ ΔΙΚΟΓΡΑΦΩΝ. Σ’ αυτό οι 

υπάλληλοι θα ασχολούνται με την κατάθεση των δικογρά¬ 
φων όλων των πολιτικών διαδικασιών, αγωγών, ανακοπών, 
αιτήσεων ασφαλιστικών μέτρων, την εγγραφή στα πινάκια, 
την χορήγηση αντιγράφων και την τήρηση των βιβλίων κα¬ 
ταθέσεων όπου επιβάλλεται. 

5) ΤΜΗΜΑ ΓΡΑΜΜΑΤΕΩΝ ΕΔΡΑΣ ΠΟΛΙΤΙΚΗΣ ΔΙΑΔΙ¬ 
ΚΑΣΙΑΣ. Σ’ αυτό οι υπάλληλοι θα ασχολούνται ως Γραμμα- 
τείς σ’ όλα τα τμήματα πολιτικής διαδικασίας, πλην των 
υποθέσεων ασφαλιστικών μέτρων και με τη σύνταξη και 
καθαρογραφή πρακτικών συνεδριάσεως. 

6) ΤΜΗΜΑ ΔΗΜΟΣΙΕΥΣΗΣ ΠΟΛΙΤΙΚΩΝ ΑΠΟΦΑΣΕΩΝ 
- ΕΝΔΙΚΩΝ ΜΕΣΩΝ. Με αρμοδιότητα τη δημοσίευση των 
πολιτικών αποφάσεων, την πληροφόρηση και τα ένδικα 
μέσα κατά των πολιτικών αποφάσεων. 

7) ΤΜΗΜΑ ΑΣΦΑΛΙΣΤΙΚΩΝ ΜΕΤΡΩΝ - ΔΙΑΤΑΓΩΝ 
ΠΛΗΡΩΜΗΣ. Σ’ αυτό οι υπάλληλοι θα ασχολούνται α) με 
την παραλαβή και τη σύνταξη εκθέσεων καταθέσεως αι¬ 
τήσεων για τη λήψη ασφαλιστικών μέτρων οποιοσδήποτε 
φύσεως, χορήγηση αντιγράφων των αιτήσεων και με κάθε 
συναφή προς αυτά εργασία, β) με την παραλαβή των αιτή¬ 
σεων για έκδοση διαταγών πληρωμής και με κάθε συναφή 
προς την έκδοση αυτών εργασία και γ) με την τήρηση των 
βιβλίων εξομολογήσεων πλοιάρχων, αντικλήτων, αποφά¬ 
σεων ευεργετημάτων πενίας και αναγκαστικών διαχειρή- 
σεων. 

θ) ΤΜΗΜΑ ΚΑΘΑΡΟΓΡΑΦΗΣ ΠΟΛΙΤΙΚΩΝ ΑΠΟΦΑ¬ 
ΣΕΩΝ. Με αρμοδιότητα την καθαρογραφή α) των αποφά¬ 
σεων του Πολυμελούς και Μονομελούς Πρωτοδικείου επί 
υποθέσεων κάθε διαδικασίας, των αποφάσεων ειδικών 
διαδικασιών και ασφαλιστικών μέτρων και με την επιμέ¬ 
λεια για την θεώρηση αυτών, ως και με την καθαρογραφή 
των Βουλευμάτων μόνον όταν, κατά την κρίση του Προέ¬ 
δρου του Τριμελούς Συμβουλίου που διευθύνει το Πρωτο¬ 
δικείο επιβάλλεται αυτό εκ του αριθμού των ακαθαρογρά- 
φων βουλευμάτων και β) με την τήρηση βιβλίου συντάξεων 
ξενοδοχειακής πίστης του Ν. 181 /49 και του βιβλίου συμ¬ 
βάσεων ενεχύρου του Ν. 1198/49. 

9) ΤΜΗΜΑ ΑΡΧΕΙΟΥ ΠΟΛΙΤΙΚΩΝ ΑΠΟΦΑΣΕΩΝ ΤΡΕ¬ 
ΧΟΝΤΟΣ ΕΤΟΥΣ. Στην αρμοδιότητά του υπάγεται η κί¬ 
νηση όλων των πολιτικών αποφάσεων, ο χωρισμός των 
σχετικών των δικογραφιών και η χορήγηση αντιγράφων και 
απογράφων του τρέχοντος έτους. 

10) ΤΜΗΜΑ ΔΙΕΞΑΓΩΓΩΝ. Με αρμοδιότητα τη συμμε¬ 
τοχή στη διεξαγωγή των αποδείξεων εκτός ακροατηρίου 
και τη σύνταξη των σχετικών εκθέσεων και της συμμετοχή 
στις σε ακροατήριο συνεδριάσεις των Εισηγητών Πολυμε¬ 
λούς Πρωτοδικείου για τη διεξαγωγή των αποδείξεων. 

11) ΤΜΗΜΑ ΠΤΩΧΕΥΣΕΩΝ. Με αρμοδιότητα κάθε ερ¬ 
γασία που αναφέρεται στη Γραμματεία του Εισηγητού 
Πτωχεύσεων, τη φύλαξη των σχετικών εγγράφων και την 
έκδοση πιστοποιητικών. 

12) ΤΜΗΜΑ ΕΚΛΟΓΙΚΩΝ - ΕΤΑΙΡΙΚΩΝ. Στην αρμοδιό¬ 
τητά του υπάγονται α) η κατ’ έτος αναθεώρηση καταλό¬ 
γων, η έκδοση νέων βιβλιαρίων λόγω απώλειας ή φθοράς, 
η τήρηση αρχείου των εκλογών, η χορήγηση πιστοποιητι¬ 
κών, η προετοιμασία και διεκπεραίωση όλων των διαδικα¬ 
σιών που απαιτούνται για την έκδοση αποτελεσμάτων 
Βουλευτικών, Νομαρχιακών και Δημοτικών Εκλογών και η 
φύλαξη των πρωτοτύπων εκλογικών καταλόγων των εκλο¬ 
γέων των Δήμων και'Κοινοτήτων της περιφέρειας του 
Πρωτοδικείου θεσ/νίκης και β) η δημοσίευση των εταιρι¬ 
κών συμβάσεων και συμβολαίων, η τήρηση των βιβλίων 


των εταιρειών, η έκδοση σχετικών πιστοποιητικών, η χο¬ 
ρήγηση αντιγράφων και η φύλαξη του αρχείου. 

13) ΤΜΗΜΑ ΠΙΣΤΟΠΟΙΗΤΙΚΩΝ - ΔΙΑΘΗΚΩΝ - ΣΩΜΑ¬ 
ΤΕΙΩΝ. Με αρμοδιότητα τη συμμετοχή στις συνεδριάσεις 
του Μονομελούς Πρωτοδικείου για τη δημοσίευση διαθη¬ 
κών, την τήρηση των οικείων πρακτικών, τη φύλαξη των 
διαθηκών που αποστέλλονται από άλλα Πρωτοδικεία, την 
σύνταξη εκθέσεων αποδοχής κληρονομιάς και αποποιή- 
σεως κληρονομιάς, την τήρηση των βιβλίων σωματείων και 
εταιρικών, την έκδοση αντιγράφων, των στο τμήμα αυτό 
φυλασσομένων εγγράφων και την έκδοση πιστοποιητικών 
σχετικών προς τις ανωτέρω αρμοδιότητες του τμήμα¬ 
τος. 

14) ΤΜ Η ΜΑ ΤΡΙΜΕΛΟΥΣ ΠΛΗΜ/ΚΕΙΟΥ - ΜΟΔ. Με αρ¬ 
μοδιότητα τη συμμετοχή στις συνεδριάσεις του Τριμελούς 
Πλημ/κείου και του Μικτού Ορκωτού Δικαστηρίου, την κα¬ 
τάρτιση της υπηρεσίας Γρμματέων έδρας, την τήρηση και 
καθαρογραφή των οικείων πρακτικών και αποφάσεων, την 
καταχώρηση των αποφάσεων στα βιβλία, τη σύνταξη των 
στατιστικών πινάκων, τη διαφύλαξη του τρέχοντος αρ¬ 
χείου των αποφάσεων, την παραλαβή των αποφάσεων, 
των σχετικών δικογραφιών και τακτοποίησή τους μέχρι 
αποστολής στο γενικό αρχείο, την παραλαβή, κατάθεση 
και απόδοση εγγυοδοσιών και κάθε άλλη εργασία αναγό¬ 
μενη στην Γραμματεία των παραπάνω δικαστηρίων. 

15) ΤΜΗΜΑ ΜΟΝΟΜΕΛΟΥΣ ΠΛΗΜ/ΚΕΙΟΥ - ΑΓΟΡΑ- 
ΝΟΜΙΚΟΥ ΔΙΚΑΣΤΗΡΙΟΥ - ΔΙΚΑΣΤΗΡΙΟΥ ΑΝΗΛΙΚΩΝ. 
Με αρμοδιότητα τη συμμετοχή στις συνεδριάσεις του Μο¬ 
νομελούς Πλημ/κείου, Μονομελούς Αγορανομικού Δικα¬ 
στηρίου και Δικαστηρίου Ανηλίκων (Μονομελούς και Τρι¬ 
μελούς), την κατάρτιση της υπηρεσίας Γραμματέων 
έδρας, την τήρηση και καθαρογραφή οικείων πρακτικών 
και αποφάσεων, την καταχώρηση των αποφάσεων όλων 
των σχετικών δικαστηρίων στα οικεία βιβλία και τη σύ¬ 
νταξη των σχετικών στατιστικών πινάκων. 

16) ΤΜΗΜΑ ΒΟΥΛΕΥΜΑΤΩΝ ΚΑΙ ΓΡΑΜΜΑΤΕΩΝ 
ΑΝΑΚΡΙΤΙΚΩΝ ΓΡΑΦΕΙΩΝ. Με αρμοδιότητα α) τη συμμε¬ 
τοχή στις συνεδριάσεις του συμβουλίου Πλημμελειοδικών, 
την καθαρογραφή των βουλευμάτων και την επιμέλεια για 
την θεώρηση και υπογραφή αυτών, την μετά ταύτα υπο¬ 
βολή των δικογραφιών, με αντίγραφα των βουλευμάτων 
προς τον Εισαγγελέα, την σύνταξη εκθέσεων ενδίκων μέ¬ 
σων κατά βουλευμάτων και την υποβολή αντιγράφων αυ¬ 
τών στον Εισαγγελέα και σε κάθε εργασία αναγομένη στην 
Γ ραμματεία του συμβουλίου Πλημμελειοδικών, β) τη σύ¬ 
νταξη και τήρηση του καταλόγου πραγματογνωμόνων. Τα 
καθήκοντα των Γραμματέων των τακτικών και ειδικών 
ανακριτικών γραφείων είναι: η τήρηση των βιβλίων των 
ανακριτικών γραφείων, η χορήγηση αντιγράφων, η συμμε¬ 
τοχή και δακτυλογράφηση των καταθέσεων των μαρτύ¬ 
ρων, των απολογιών των κατηγορουμένων κλπ., η σύνταξη 
των κλήσεων και η μέριμνα της επίδοσής τους προς τους 
μηνυτές και κατηγορουμένους. 

17) ΤΜΗΜΑ ΕΚΚΑΘΑΡΙΣΕΩΣ & ΕΝΔΙΚΩΝ ΜΕΣΩΝ 
ΚΑΤΑ ΠΟΙΝΙΚΩΝ ΑΠΟΦΑΣΕΩΝ. Με αρμοδιότητα την εκ¬ 
καθάριση των αποληψίμων των ποινικών αποφάσεων, την 
βεβαίωσή των στα αρμόδια Δημόσια Ταμεία και την κατα- 
χώρησή των στα οικεία βιβλία, την εκκαθάριση και βεβαί¬ 
ωση των κατά τον Κωδ. Ποινικής Δικονομίας επιβαλλομέ- 
νων χρηματικών ποινών, τελών και λοιπών εξόδων, την τή¬ 
ρηση αρχείου ποινικών υποθέσεων και εκδικασθεισών 
απόντος του κατηγορουμένου, την σύνταξη των ενδίκων 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


1917 


μέσων κατ’ αποφάσεων όλων των ποινικών δικαστηρίων 
και την αποστολή αρμοδίως των σχετικών εκθέσεων και 
σε κάθε άλλη εργασία της γραμματείας σχετική με τα ανω¬ 
τέρω αντικείμενα. 

18) ΤΜΗΜΑ ΔΙΕΚΠΕΡΑΙΩΣΗΣ ΠΟΙΝΙΚΩΝ ΑΠΟΦΑ¬ 
ΣΕΩΝ & ΣΥΝΤΑΞΕΩΣ ΔΕΛΤΙΩΝ ΠΟΙΝΙΚΟΥ ΜΗΤΡΩΟΥ. 
Με αρμοδιότητα την τήρηση των ευρετηρίων των αποφά¬ 
σεων όλων των ποινικών δικαστηρίων, τις βεβαιώσεις τε¬ 
λεσιδικίας, την παραλαβή των δικογραφιών, την αποστολή 
αρμοδίως των αναβλητικών δικογραφιών, τη σύνταξη των 
δελτίων Ποινικού Μητρώου των καταδικασθέντων, κατα- 
χώρηση αυτών στα οικεία βιβλία και αποστολή αρμοδίως 
των σχετικών δελτίων, τη σύνταξη των σχετικών βιβλίων 
στατιστικών στοιχείων και κάθε άλλη συναφή εργασία. Και 

19) ΤΜΗΜΑ ΓΕΝΙΚΟΥ ΑΡΧΕΙΟΥ. Με αρμοδιότητα την 
διαφύλαξη των εκδιδομένων αποφάσεων και πρακτικών 
των συνεδριάσεων των πολιτικών δικών όλων των πολιτι¬ 
κών διαδικασιών και των ποινικών τοιούτων, διασκέψεων 
και δημοσιεύσεις όλων των πολιτικών διαδικασιών με τα 
σχετικά και τις προτάσεις, σημειώματα και λοιπά σχετικά, 
τη φύλαξη των εκθέσεων διεξαγωγής αποδείξεων εξετά- 
σεως μαρτύρων, των εκθέσεων πραγματογνωμόνων, σχε¬ 
διαγραμμάτων κλπ., των σχετικών βιβλίων ευρετηρίων, τη 
διαφύλαξη των αποφάσεων του δικαστηρίου σε συμβούλιο 
και ολομελειών, των πρωτοτύπων ορκοδοσιών των υπαλ¬ 
λήλων, δικηγόρων και συμβολαιογράφων, των εκθέσεων 
εμφανίσεως δικαστικών λειτουργών, δικαστικών υπαλλή¬ 
λων και συμβολαιογράφων, των αιτήσεων προς τον Επί¬ 
σκοπον επί διαζυγίων, ως και με την έκδοση πιστοποιητι¬ 
κών της αρμοδιότητός του, τη χορήγηση αντιγράφων και 
απογράφων, τη διαφύλαξη των κάθε είδους πειστηρίων, 
του οικείου βιβλίου και τις σχετικές με αυτά ενέργειες και 
κάθε συναφή εργασία. 

Θεσσαλονίκη, 16 Ιανουάριου 1996 

Η Πρόεδρος Η Γραμματέας 

ΑΔΑΜ. ΚΛΕΙΝΑΚΗ ΜΑΓΔ. ΑΓΓΕΛΙΔΟΥ-ΧΛΕΠΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 3580 (6) 

Σύσταση ίδιου Νομικού Προσώπου με το όνομα «Γ' ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΕ- 

ΡΑΤΣΙΝΙΟΥ (ΚΑΠΗ)». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚ Α' 231). 

2. Την αριθμ. 55/96 απόφαση του Δημοτικού Συμβου¬ 
λίου Κερατσινίου, αποφασίζουμε: 

Α) Συστήνουμε Ιδιο νομικό πρόσωπο με το όνομα «Γ' 
ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΕ- 
ΡΑΤΣΙΝΙΟΥ (ΚΑΠΗ)». 

Β. Σκοπός του Νομικού Προσώπου αυτού που συνίστα- 
ται σε εφαρμογή προγράμματος εξωϊδρυματικής προστα¬ 
σίας υπερηλίκων ώστε να παραμεΐνουν ισότιμα μέλη στην 
οικογένεια και στην κοινότητα, είναι: 


α) Η παροχή σε ηλικιωμένα άτομα της περιοχής του Δή¬ 
μου Κερατσινίου ιατρικής φροντίδας, φαρμακευτικής πε¬ 
ρίθαλψης, φυσιοθεραπείας και εργοαπασχόλησης. 

β) Η βελτίωση της ποιότητας ζωής των ηλικιωμένων 
μέσα από τη συντροφικότητα, την ενασχόληση σε ομάδες 
αυτενεργείας με ποικίλες δραστηριότητες, η ανάπτυξη 
πολιτιστικών και κοινωνικών πρωτοβουλιών κλπ. 

γ) Η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία και αρχαιο¬ 
λογικούς χώρους, προβολές ταινιών, μουσικές συνεστιά¬ 
σεις κλπ.). 

δ) Η παροχή βοήθειας σε ηλικιωμένους στο σπίτι κατά 
περίπτωση. 

Γ. Περιουσία του νομικού προσώπου είναι: 

Το Γ' ΚΑΠΗ θα στεγαστεί σε μισθωμένο κτίριο (Π. 
Τσαλδάρη & Αεροπαγίτου) που διαθέτει τον αναγκαίο για 
την λειτουργία του εξοπλισμό. 

Δ. Πόροι του Γ' ΚΑΠΗ είναι: 
α) Ετήσια επιχορήγηση του Δήμου δρχ. 30.000.000. 
β) Επιχορήγηση και κάθε άλλη παροχή του Κράτους είτε 
απ' ευθείας προς το Νομικά Πρόσωπο, είτε προς το Δήμο 
Κερατσινίου για το ΝΠΔΔ. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από την συμβολική χρηματική συμμετοχή των 
μελών του Γ’ ΚΑΠΗ. 

ε) Εισπράξεις από το αντίτιμο των παρεχομένων από το 
Γ' ΚΑΠΗ υπηρεσιών, 
στ) Κάθε άλλη νόμιμη πρόσοδος. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού Δ- Κερατσινίου 
ύψους 30.000.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Μαρτίου 1996 
Ο Περιφερειακός Διευθυντής κ.α.α. 

Ο Αναπληρωτής 
ΣΠΥΡ. ΔΗΜΗΤΡΑΚΑΚΗΣ 

-♦- 

Αριθ. 487 (7) 

Τροποποίηση της παρ. 2 του άρθρου 16 του Κανονισμού 
Λειτουργίας Διοικήσεως και Παροχών του ΚΑΦ Λιμέ- 
νος - Ξηρός Κορίνθου». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΚΟΡΙΝΘΙΑΣ 
Έχοντας υπόψη: 

1. Τις διατάξεις: α) Του Ν. 2218/94 «Ίδρυση Νομαρχια¬ 
κής Αυτοδιοίκησης κλπ. και του Ν. 2240/94 «Συμπλή¬ 
ρωση των διατάξεων για τη Νομαρχιακή Αυτοδιοίκηση 
κλπ.». 

β) Του Κ.Ν. 5167/1932 «περί ρυθμίσεως των εις τους 
Λιμένας Φορτ/κών Εργασιών κλπ.», όπως τροποποιήθηκε 
από το Ν.Δ. 1254/49. 

2. Την αριθ. 147/15.6.95 Απόφαση Περ/κού Δ/ντή 
«περί τροποποιήσεως της παρ. 2 του άρθρ. 16 του Κανονι¬ 
σμού Λειτουργίας Διοικήσεως και Παροχών του ΚΑΦ Λιμέ- 
νος - Ξηρός Κορίνθου». 

3. Το αριθ. 10594/1.3.96 έγγραφο του Υπουργείου Ερ¬ 
γασίας - Δ/νσης Αμοιβής Εργασίας «Αναπροσαρμογή της 
εφάπαξ αποζημίωσης των φορτ/τών του ΚΑΦ Λιμένος - 
Ξηρός Κορίνθου». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Το γεγονός ότι από τις διατάξεις της παρούσης δεν 
προκαλεΐται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε την τροποποίηση της παρ. 2 του άρθρ. 16 
του Κανονισμού Λειτουργίας και Παροχών του ΚΑΦ Λιμέ- 
νος - Ξηράς Κορίνθου, που εγκρίθηκε με τη με αριθ. 
115544/7062/65 απόφαση του Υπουργού εργασίας και 
τροποποιήθηκε μεταγενέστερα, ως ακολούθως: 

- Για όσους έχουν δέκα (10) έτη συμμετοχής στο ΚΑΦ 
Λιμένος - Ξηράς Κορίνθου 1.449.374 δρχ. ένα εκατομμύ¬ 
ριο τετρακόσιες σαράντα εννέα χιλιάδες τριακόσιες εβδο¬ 
μήντα τέσσερες δραχμές. 

- Για κάθε έτος συμμετοχής από το (11 ο) μέχρι και το 
(20ο) 244.579 δρχ. διακόσιες σαράντα τέσσερες χιλιάδες 
πεντακόσιες εβδομήντα εννέα δραχμές. 

- Για κάθε έτος συμμετοχής από το (21ο) μέχρι και το 
(30ό) έτος 254.642 δρχ. διακόσιες πενήντα τέσσερες χι¬ 
λιάδες εξακόσιες σαράντα δύο δραχμές. 

- Για κάθε έτος συμμετοχής πέραν του (30ου), 225.707 
δρχ. διακόσιες είκοσι πέντε χιλιάδες επτακόσιες επτά 
δραχμές. 

Το ανώτατο όριο της εφάπαξ αποζημίωσης δεν δύναται 
να υπερβαίνει το ποσό των 7.570.138 δρχ. επτά εκατομ¬ 
μυρίων πεντακοσίων εβδομήντα χιλιάδων εκατόν τριάντα 
οκτώ δραχμών. 

Κλάσμα του χρόνου μεγαλύτερο των (6) μηνών υπολογί¬ 
ζεται ως ολόκληρος χρόνος για τον υπολογισμό της προ- 
σαύξησης, όχι όμως και για τη θεμελίωση δικαιώματος για 
τη χορήγηση της παροχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 12 Μαρτίου 1996 

Ο Περιφερειακός Διευθυντής 
ΙΩΑΝΝΗΣ ΣΤΑΥΡΑΚΑΣ 

Αριθ. 904 (8) 

Κύρωση αναδασμού αγρ/τος Μακρυχωρίου Ν. Λάρισας. 
Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 15 παρ. 1 Ν. 674/1974 
«Περί αναδασμού της γης κλπ.». 


2. Τα κτηματολογικά στοιχεία του πίνακα διανομής 
(μετά αποσπάσματος κτηματολογικοΰ πίνακα) και το διά¬ 
γραμμα του αναδασμού έτους 1985-1986 του αγρ/τος 
Μακρυχωρίου. 

3. Την προφορική εισήγηση της Δ/νοης Τοπογραφικής 
Ν. Λάρισας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε κατά τον αναδασμό έτους 1985-1986 του αγρ/τος 
Μακρυχωρίου, όπως αυτό δείχνεται και απεικονίζεται στα 
σχετικά κτηματολογικά στοιχεία (πίνακες και διαγράμ¬ 
ματα) της περιοχής αυτής, που συνέταξε η Επιτροπή Ανα¬ 
δασμού του παραπάνω αγρ/τος. 

Η παρούσα απόφαση να δημοσιευθεί στην Εφημερίδα 
της Κυβερνήσεως σύμφωνα με το άρθρο 15 παρ. 1 του Ν. 
674/1977. 

Λάρισα, 8 Μαρτίου 1996 
Ο Νομάρχης 
ΙΩΑΝΝΗΣ ΦΛΩΡΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Διορθώσεις σφαλμάτων στη Γ12/154/19.2.96 υπουρ¬ 
γική απόφαση που δημοσιεύθηκε στο ΦΕΚ 124/Β/5.3.96 
με θέμα «Τροποποίηση της αριθμ. Γ12/1206/24.8.94 
υπουργικής απόφασης σχετικά με τη συγκρότηση ομάδας 
εργασίας του ΙΚΑ για τη διανομή του αποθεματικού του 
καταργηθέντος Κλάδου Πρόνοιας του Ταμείου Ασφαλί- 
σεως Τυπογράφων στους ασφαλισμένους του» γίνονται οι 
εξής διορθώσεις: 

Αντί των εσφαλμένων «απόφαση υπουργικής ομά¬ 
δας...», «Σταυρόπουλου Ιωάννη» και «Σπυρίδωνα Παπαδό- 
πουλου» τίθενται τα ορθά «απόφαση συγκρότησης ομά¬ 
δας,..», «Σταυρόπουλο Ιωάννη» και «Σπυρίδωνα Παπαδό- 
πουλο». 

(Από το Υπ. Υγείας και Πρόνοιας) 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ « ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμοϋ 51 


Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΤΙΜΗ ΦΥΛΛΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ 

5248141 ΚορΙνθοσ 327 Τ.Κ. 262 23 

5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


- Μέχρι 16 σελίδες 100 δρχ. 


(031) 423955 
423956 
4136402 
4171307 
(061) 271249 
224581 

(0651) 21901 

(0531) 22637 

26522 


I I(VIΠ '+' Τ /\/\ϊίΙΤ| ι,,ν ΛΗ' ’ ν - - - -ι-γ, λ . . _ , . . 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Απά 16 σελίδες και άνω π ροοαύξηση 100 δρχ, ανά δσέλιδο ή μέρος ουτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε, Προϋπολογισμού 
2531 


30.000 δρχ. 
50.000 · 
10.000 » 
50.000 » 
25.000 » 
10,000 » 
5.000 » 
10.000 » 
3.000 » 
150.000 » 
10.000 » 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. _ I 120.000 » _|_ ϋ υυυ * - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντ ίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. __ 

Οι υπηρεσίες κοινού λειτουργούν καθημερινά από Οβ.ΟΟ' όως 13.00 


Κ.Α.Ε. εσόδου υπέρ 
ΤΑΠΕΤ 3512 


1.500 δρχ. 

2.500 ■ 
500 » 

2.500 * 
1.250 · 

500 » 
250 » 
500 · 
150 » 

7.500 » 
500 ■ 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ’ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ,Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π._ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












